Inspekteur vas oor omkoopgeldArgieffoto ŉ Munisipale geboueinspekteur is Vrydag in Pretoria in hegtenis geneem nadat hy glo omkoopgeld geëis het. “Die man wou R5 000 hê om sy goedkeuring te gee dat huise in Mamelodi-Oos beset mag word,” het kapt. Paul Ramaloko, woordvoerder van die Valke, gesê. Die Valke het saam met die Tshwane munisipaliteit gewerk om die man se inhegtenisname te verseker. Die inspekteur het glo die goedkeuringsertifikaat al vir ŉ maand lank vertraag wat die kontrakteur, wat die huise gebou het, benodig. Hy het glo R5 000 vir dié goedkeuringsertifikaat geëis. Hy sal na verwagting Maandag in die gespesialiseerde handelsmisdaadhof in Pretoria verskyn op aanklag van korrupsie. -SAPA